text: Jan vil gerne redde liv i trafikken
  13 august 2017 kl. 16.49
  Det er især cyklisterne, der er udsatte i trafikken. Derfor fik de i dag gode råd fra en erfaren lastbilchauffør.
  Der sker fortsat for mange højresvingsulykker, hvor cyklister kommer til skade, når en lastbil svinger til højre. Det kender lastbilchauffør Jan Holm fra Egtved alt til.
  Han har selv oplevet ulykker med dødelig udgang, og derfor vil han gerne være med til, at der sker færre ulykker trafikken.
  - Jeg synes, det er et stort problem. Et spildt liv i en højresvingsulykke er jo et liv for meget, siger Jan Holm til TV SYD.
  Sidste år blev syv cyklister dræbt ved højresvingsulykker. I år har tre indtil videre mistet livet i ulykker, hvor cyklister kommer i klemme.
  